Klaipėdos „Vėtrungės“ gimnazijos direktoriaus funkcijos:

1. planuoja ir organizuoja Gimnazijos veiklą, kad būtų įgyvendinami Gimnazijos tikslai ir atliekamos nustatytos funkcijos;

2. užtikrina, kad būtų laikomasi įstatymų, kitų teisės aktų ir Gimnazijos nuostatų;

3. vadovauja Gimnazijos strateginio ir metinių veiklos planų, švietimo programų rengimui, jas tvirtina ir vadovauja jų vykdymui;

4. tvirtina Gimnazijos struktūrą teisės aktų nustatyta tvarka ir nustato Gimnazijos struktūrinių padalinių tikslus, uždavinius, funkcijas;

5. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus;

6. rūpinasi mokytojų ir kitų darbuotojų darbo sąlygomis, jų kvalifikacijos tobulinimu, organizuoja trūkstamų mokytojų paiešką;

7. organizuoja pedagoginių darbuotojų metodinę veiklą, atestaciją Lietuvos Respublikos švietimo ir mokslo ministro nustatyta tvarka;

8. priima mokinius Klaipėdos miesto savivaldybės tarybos nustatyta tvarka ir sudaro mokymo sutartis;

9. organizuoja ir vykdo mokinių pasiekimų tyrimus, prireikus patikrinimus, brandos egzaminus Lietuvos Respublikos švietimo ir mokslo ministro nustatyta tvarka;

10. vykdo užduotis ir dirba su tarnybos paslaptį sudarančia informacija, žymima „RIBOTO NAUDOJIMO“ slaptumo žyma, turėdami leidimą teisės aktų nustatyta tvarka;

11. organizuoja Gimnazijos veiklos kokybės įsivertinimą, išorinį vertinimą;

12. leidžia įsakymus, juos keičia, sustabdo ar panaikina ir kontroliuoja jų vykdymą;

13. sudaro teisės aktų nustatytas komisijas, darbo grupes;

14. organizuoja Gimnazijos dokumentų saugojimą ir valdymą;

15. valdo, naudoja Gimnazijos turtą, lėšas ir jomis disponuoja teisės aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais;

16. analizuoja Gimnazijos veiklos ir valdymo išteklių būklę, kartu su Gimnazijos taryba sprendžia Gimnazijos svarbius palankios ugdymui aplinkos kūrimo klausimus;

17. inicijuoja Gimnazijos savivaldos institucijų sudarymą ir skatina jų veiklą;

18. bendradarbiauja su mokinių tėvais (globėjais, rūpintojais), švietimo pagalbos, teritorinėmis policijos, socialinių paslaugų, sveikatos įstaigomis, vaiko teisių apsaugos ir kitomis institucijomis, dirbančiomis vaiko teisių apsaugos srityje;

19. sudaro Gimnazijos vardu sutartis ir atstovauja Gimnazijai kitose institucijose;

20. kiekvienais metais teikia Gimnazijos bendruomenei ir tarybai svarstyti bei viešai paskelbia savo metų veiklos ataskaitą;

21. vykdo kitas teisės aktų nustatytas funkcijas, kitus Klaipėdos miesto savivaldybės institucijų pavedimus pagal priskirtą kompetenciją.